#covid_19 – Lavola Educació\nL’educació ambiental en temps de pandèmia\nSom a les portes d’acabar un any inèdit en el qual, per portar a terme la nostra tasca educativa no hem pogut estar físicament a prop dels públics als quals ens dirigim. Això ens ha obligat i motivat a transformar i adaptar les solucions, recursos i serveis que oferim als clients per seguir aportant-los valor. Què ens emportem, d’aquest any?\nLes paraules ‘resiliència’ i ‘innovació’ han format part del dia a dia de l’equip d’educació d’Anthesis Lavola. Si bé la nostra pràctica educativa sempre ha apostat per aportar solucions creatives que estiguin alineades amb les tendències pedagògiques més punteres, en temps de pandèmia ‘hem evolucionat de manera estrepitosa per donar resposta a les noves necessitats dels clients i dels públics. Fins ara, utilitzàvem la tecnologia tímidament, perquè els usuaris finals no estaven preparats; ara hi estem abocats’, com reflexiona la Núria Solé, responsable de la solució de programes educatius. I afegeix que s’han obert noves maneres d’apropar-se i de treballar amb la comunitat educativa la qual ha integrat, finalment, el món digital en el seu ADN; ‘La digitalització pot oferir moltes possibilitats per seguir educant i és molt interessant per tot el que ens ofereix. La hibridació del món presencial i el digital podem arribar molt més enllà; podem ampliar, complementar i millorar la tasca que fèiem presencialment’.\nCal incorporar els avantatges que aporta la digitalització a la nostra tasca educativa i la normalització i acceptació de les propostes en línia entre la comunitat educativa i el públic general per aportar més valorar a l’aprenentatge.\nEn la taula rodona virtual ‘Com ajudar a l’escola des de fora de l’escola?’ que el passat juny vam organitzar des d’Anthesis Lavola, les interversions de Coral Regí, directora de l’escola Virolai de Barcelona, ja van apuntar la reflexió sobre com totes les activitats interactives i gamificades en línia que es van crear per acompanyar als centres educatius com a recurs d’aprenentatge i a la ciutadania com a propostes d’oci quan no es podia sortir del domicili, podrien conviure. I és que l’escenari que ha anat perfilant-se en el desconfinament i les noves onades de la COVID-19 és que la presencialitat i el distanciament físic forçosament han de coexistir i que fluctuen segons les necessitats sanitàries de cada moment.\nEn aquest sentit, la Berta Segura, com a educadora ambiental remarca la promoció de les eines digitals entre els equips a partir de formacions internes per desenvolupar nous recursos en línia i conèixer noves eines digitals de participació. El seu ús ha suposat una manera d’apropar entorns naturals a persones que no poden viure’ls en primera persona, ja sigui pel seu lloc de residència, les seves circumstàncies personals, etc. En aquest sentit, moltes de les activitats i xerrades que s’han promocionat en format digital durant el confiament, han pogut arribar a moltes més persones usuàries que, d’altra manera, no haurien pogut gaudir-ne.\nDestaquem el compromís dels clients per seguir apostant per l’educació ambiental en temps de pandèmia, tant per la vocació de servei a la ciutadania com per l’acompanyament als docents en temps d’incertesa.\nCal doncs aprofitar i incorporar els avantatges que aporta la digitalització a la nostra tasca educativa i la normalització i acceptació de les propostes en línia entre la comunitat educativa i el públic general, per enriquir, ampliar i aportar més valorar a l’aprenentatge. Un aprenentatge que, fonamentalment i en essència, totes les persones de l’equip remarquen que ha de poder seguir sent presencial per viure el gaudi i l’experiència que aporta la participació en un taller manipulatiu o en una visita de descoberta de l’entorn natural.\nEn aquest sentit, l’Anna Giraldés i el Roger Cardellach, que coordinen programes d’educació ambiental, apunten la importància de recuperar el material didàctic i pedagògic que es posa a l’abast dels infants de manera sensorial i manipulativa. Si bé hi ha recursos digitals que propicien la interacció i la motivació per part de l’alumnat, l’aprenentatge vivencial i sensorial basat en l’observació, l’escolta i la manipulació d’objectes i recursos, és més perdurable a llarg termini. Com també ho és el fet que una persona educadora ambiental experta pugui compartir els seus coneixements en el context d’una activitat presencial, creant un vincle afectiu i empàtic amb el públic.\nAixí ho reafirma l’Alba Bonàs, responsable de la solució de consultoria educativa al dir que ‘l’essència de l’educació són les persones, i les persones ens relacionem millor amb tots els sentits’. I, en aquesta mateixa línia, la Tais Vidal a partir de la seva experiència com coordinadora de campanyes de sensibilització té clar que per aconseguir una millor sensibilització en les campanyes ‘cal mantenir el contacte presencial entre els equips de persones informadores del carrer i la ciutadania, ja que en aquest cas, a més, representen un fil de comunicació entre la població i l’administració o els clients que les impulsen’.\nI, precisament en referència als clients, cal destacar el seu compromís per seguir apostant per l’educació ambiental en temps de pandèmia, tant per la vocació de servei a la ciutadania com per l’acompanyament als docents en temps d’incertesa. Gran part de la transformació de programes educatius i activitats de museus i centres ha sigut possible gràcies l’aposta que els clients han fet per dissenyar noves activitats en línia. En aquest sentit, l’equip d’educació es complau de l’empatia i la confiança dels clients amb els quals s’ha treballat de la mà, un fet que ha reforçat els vincles. Una mostra és la bona acollida que va tenir el cicle de webinars especialitzats que va impulsar Anthesis Lavola per seguir teixint complicitats amb les relacions amb els clients.\nPer aprofundir en les reflexions de la pràctica educativa durant la pandèmia, en aquest podcast (en anglès) podeu escoltar a Marta Lacruz, Directora de Desenvolupament i responsable d’Educació d’Anthesis Lavola.\nAnthesis Group · Ep 15: The Evolution of Environmental Education\n17 de desembre de 2020 /by Lavola Educació\nhttps://educa.lavola.com/wp-content/uploads/2020/12/educacio_equip.jpg 378 945 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-12-17 23:28:442020-12-17 23:28:47L'educació ambiental en temps de pandèmia\nAmb la nova normalitat s’han reprès els projectes que impliquen contacte entre persones. La normativa sanitària s’ha integrat en el dia a dia dels projectes i des de la responsabilitat i la prevenció, els equips d’Anthesis Lavola treballem perquè les mesures de distanciament físic no vagin en detriment de l’apropament social; volem seguir generant situacions de complicitat amb els públics que motivin l’aprenentatge i l’adopció dels valors de la sostenibilitat.\nCom encaren els reptes de la nova normalitat les diferents solucions de l’àmbit de persones Sostenibles d’Anthesis Lavola?\nMUSEUS DE CIÈNCIA I CENTRES D’EDUCACIÓ AMBIENTAL\nEls equips de persones que treballen en els diferents serveis que prestem a museus i centres estan en contacte directe amb els visitants, són la cara visible dels equipaments i les primeres persones a les quals es dirigeix el públic. Ara que els taulells i les persones que hi treballen han incorporat les mesures de seguretat i d’higiene pertinents, l’acollida i atenció als visitants necessita posar més accent en l’empatia i el tracte proper per naturalitzar les barreres físiques de distanciament. Així doncs, els equips han potenciat les bones pràctiques ja habituals en la rebuda i l’acollida dels visitants perquè les persones visitants puguin sentir-se ben ateses i traslladar les informacions clau de cada centre o equipament.\nA l’hora de dinamitzar d’activitats o visites, els equips educatius han adaptat l’oferta i replantejat les dinàmiques per ajustar-les a la nova situació, com també s’han canviat alguns materials per fer-los més segurs. Igualment, en alguns projectes, els equips educatius han passat de tenir un paper de facilitadors en la descoberta del públic a partir de la interacció amb els recursos didàctics, a desenvolupar un rol de mediadors i sent les mans dels visitants per garantir les condicions d’higiene. Aquesta nova situació suposa un benefici pels nostres equips educatius, especialment en museus de ciència com el CosmoCaixa on s’aprofita la presència dels educadors especialitzats a les sales per divulgar coneixements científics amb una mediació personalitzada i on els visitants poden aprofundir en els continguts de la sala.\nL’equip Anthesis Lavola que dissenya i gestiona campanyes, sempre ha apostat per la sensibilització generant situacions de complicitat amb la ciutadania que facilitin la comunicació i transmissió dels missatges clau de cada campanya. Les persones informadores que treballen a peu de carrer afronten, per la tessitura de la seva feina, el repte d’interactuar amb la ciutadania procurant captar el seu interès i complicitat; amb la nova normalitat s’afegeix la dificultat de dirigir-se a elles procurant no violentar-les a causa de les mesures de distanciament físic recomanades. Per facilitar aquestes situacions, en la represa de la campanya residus i canvi climàtic de l’Ajuntament de Barcelona, per exemple, s’han reubicat els punts d’informació escollint carrers i places àmplies per garantir el distanciament físic, a més a més de facilitar a totes les persones informadores equips de protecció individuals. En aquesta represa, també s’han tingut en compte altres aspectes relacionats amb el discurs i l’argumentari, ampliant els continguts que relacionen el canvi climàtic amb la pandèmia i els nous residus que es generen arran de la Covid (mascaretes, guants, etc.). Alhora, el disseny de la campanya preveia la realització de dues accions de gran impacte i repercussió en la ciutat, les quals s’estan conceptualitzant de nou per combinar la part presencial i la digital.\nIgualment, per evitar la distribució d’elements físics de difusió tant pel risc de contagi com per la generació de nous residus, es posa en pràctica el sistema innovador ZeroFlyers. Consisteix en la transmissió de continguts directament al mòbil de l’usuari amb la tecnologia NFC. És un sistema dissenyat per Anthesis Lavola que ja s’ha utilitzat en altres campanyes i que ha sorgit de la reflexió que les campanyes de comunicació sobre sostenibilitat han de ser sostenibles en si mateixes i servir d’exemple, és a dir, han de tendir al Residu Zero.\nEls programes educatius adreçats a infants i joves estan reprenent les activitats presencials estan reprenent les activitats presencials a l’aire lliure. S’adrecen a infants i joves de grups d’entitats de lleure i casals, amb ràtios reduïdes i aplicant mesures de seguretat i d’higiene. Des del tancament dels centres educatius els programes que gestionem han dut a terme una transformació a través dels canals digitals i les plataformes online per tal de poder seguir oferint recursos eductius als centres i sessions dinamitzades online que convidin a descobrir espais físics amb estratègies de participació telemàtiques. Els programes d’educació ambiental ‘Com funciona Barcelona?’ i ‘Compartim un futur’ de l’Ajuntament de Barcelona i de l’Àrea Metropolitana de Barcelona respectivament, són un exemple de la renovació de l’oferta d’activitats. Tot i la realització de visites presencials durant l’estiu, encara s’han sol·licitats activitats dinamitzades en línia per part de grups de lleure. I és que la logística de l’organització dels grups d’infants pel que fa al compliment de les ràtios de seguretat i de garantir la traçabilitat, són forts condicionats per a la represa de la normalitat a l’hora de fer sortides fora dels centres educatius.\nDe cara al curs vinent, l’equip de programes educatius d’Anthesis Lavola afronta un repte complex i és que les incerteses de com serà la tornada a les aules fa que els programes treballin amb diversos escenaris: el d’una oferta presencial amb la dinamització dels equips educatius; una programació online complementària a les activitats de les aules sense la presència dels equips educatius, una oferta totalment telemàtica o bé, la combinació d’ambdues per donar una resposta permeable a les diferents situacions que puguin donar-se.\nDes del punt de vista del disseny d’activitats educatives, la conceptualització i la producció de materials i recursos didàctics, l’equip de consultoria educativa d’Anthesis Lavola sempre ha apostat per la innovació i les noves tendències en metodologies emergents. Ara, més que mai, cal anticipar les noves necessitats a l’hora de concebre projectes educatius per donar resposta a escenaris incerts. Així, en el disseny d’activitats noves ja estem treballant en propostes en format online i digital que permetin garantir l’accés als usuaris en cas d’una nova situació de confinament i que siguin un recurs permanent i de futur per al client. En la creació d’aquests projectes pren especial importància la comunicació dels continguts, i l’adaptació de formats i canals telemàtics a les diferents tipologies de públics.\nIgualment, en relació amb activitats ja existents, serà necessari anticipar als nostres clients la necessitat de transformar o adaptar els recursos, com és el cas de l’actualització del recurs digital del ‘Laboratori de l’aigua’ portada a terme per l’Agència Catalana de l’Aigua (ACA). En aquesta línia, convé pensar en la producció de materials i recursos didàctics digitals a través de plataformes que permetin la interacció i la creació de propostes innovadores i generar continguts educatius pensats per ser consultables en línia. Aquests recursos obren els reptes de garantir l’accés dels recursos a la diversitat de col·lectius als quals ens dirigim, tenint en compte aspectes com la “bretxa” digital i l’accessibilitat.\nRespecte a les produccions de materials físics, esdevé rellevant en el procés de disseny preveure la interacció amb els materials d’usuaris i persones educadores per tal que puguin desinfectar-se amb facilitat, garantint el temps en l’execució de l’activitat per poder-ho fer amb garanties de seguretat.\n16 de juliol de 2020 /by Lavola Educació\nhttps://educa.lavola.com/wp-content/uploads/2020/07/Reactivacio_projectes.jpg 653 916 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-07-16 22:49:582020-07-17 11:12:09La reactivació de projectes\nMuseus i centres en línia\nAmb l’arribada de l’estiu i de la nova normalitat, les portes dels centres d’educació ambiental i dels museus de ciència on prestem solucions educatives han tornat a obrir-se. Compartim com s’ha treballat durant els mesos de tancament i quins aprenentatges i noves maneres de relacionar-se amb els públics han sorgit arran del confinament.\nEls equips d’Anthesis Lavola que treballen en museus de ciència i centres d’educació ambiental, durant els mesos de confinament, han seguit a prop de la ciutadania, donant a conèixer informacions i coneixements de temàtica ambiental, reorientant així els serveis com l’atenció i informació a les persones usuàries en els canals digitals, i impulsant una oferta d’activitats i propostes per engrescar a la ciutadania i al públic escolar a través de plataformes en línia.\nSER UNA REFERÈNCIA DE SOSTENBILITAT, TAMBÉ ONLINE\nDes del centre Andorra Sostenible, el punt d’informació i documentació sobre aspectes ambientals per la ciutadania del Departament de Medi Ambient del país, s’ha treballat amb l’objectiu de seguir acostant els valors de la sostenibilitat a la diversitat de públics que s’atenen. Pels centres educatius, per exemple, s’ha posat en marxa el butlletí ‘Recursos Sostenibles’ amb propostes de continguts per treballar des de la distància, i que ha tingut una gran acollida entre el professorat. També pel professorat, en aquest cas específicament pels delegats del projecte d’Escola Verda, s’ha realitzat un webinar sobre ‘Els ODS a l’escola’ i, precisament en el marc d’aquest projecte i per celebrar-ne el desè aniversari, s’ha coordinat la creació i l’edició de l’himne de l’Escola Verda amb una crida a la participació d’infants d’arreu del país. En la represa de la nova normalitat, des del centre s’ha acompanyat a la ciutadania proposant bones pràctiques ambientals per a oficines i pel sector turístic, com també s’ha treballat en una programació d’activitats d’estiu que combina la part presencial i la part online.\nLA DESCOBERTA DEL PAISATGE EN UN ENTORN VIRTUAL\nUn repte similar s’ha trobat l’equip d’El Centre de la Platja, un equipament ubicat a peu de la platja del Somorrostro de Barcelona que té com a objectiu donar a conèixer el litoral i l’entorn marí de la ciutat. El tancament es va declarar a poques setmanes de l’obertura del Centre coincidint amb la temporada de platges (entre abril i setembre) i l’equip va haver de reformular la programació d’activitats articulada a partir de diferents temàtiques mensuals. Així doncs, durant el maig es van programar conferències online per parlar de les migracions i la seva relació amb el mar mediterrani. En les xerrades es va comptar amb la col·laboració dels autors del projecte ‘Indestructibles’ sobre l’Àfrica jove i amb l’ONG Open Arms, amb una vuitantena de participants entre les dues sessions, alguns d’ells de països com Gàmbia, aprofitant la virtualització de les sessions. Igualment, per donar continuïtat a la línia de treball sobre biodiversitat marina es va participar en la Biomarató Virtual i en el webinar ‘Estratègies per a millorar la qualitat d’aigües litorals en un entorn urbà’. En paral·lel a aquestes trobades telemàtiques, s’han desenvolupat recursos digitals: dues exposicions virtuals (‘Mar de Fuga, Mar de Cura‘ i ‘Visita virtual al Centre de la Platja‘) que conjuntament apleguen més de tres-centes visites, i tres jocs interactius que faciliten la descoberta del litoral barceloní.\nDes de finals de juny El Centre de la Platja, ja ha obert les seves portes seguint totes les mesures de seguretat.\nLes noves maneres de relacionar-se amb els visitants han suposat un enfortiment dels projectes educatius que hi ha al darrera de cada equipament.\nMOSTRAR EL PATRIMONI ONLINE\nEl gran repte dels centres i museus patrimonials, com l’Espai Far de Vilanova o el CRIP d’Hostalets de Pierola (Centre de Restauració i Interpretació Paleontològica), ha estat el de mantenir-se actius en la divulgació dels coneixements que s’expliquen a través dels elements que configuren el discurs museístics dels espais. Per fer-ho s’han llençat propostes engrescadores a través de les xarxes i de canals digitals.\nEn el cas de l’Espai Far s’ha apostat per incrementar la presència i la interacció a les xarxes socials, amb iniciatives com la del Dia Internacional del Museus en què es va demanar a través d’Instagram quantes persones haurien visitat l’Espai i, per cadascuna d’elles, es pintaven unes petjades en el recorregut del museu. En quant a propostes didàctiques, l’equip educatiu ha creat una visita virtual al Port de Vilanova que inclou vídeos explicatius, un joc de la subhasta del peix i un quiz final. Igualment l’Espai Far ha participat en el #Museumquizacasa, una de les iniciatives dels museus catalans més ben acollides a les xarxes socials, i en el #Museumquizenfamilia, en la versió local per Vilanova i la Geltrú.\nEl CRIP, per la seva banda, també ha llençat un quiz a través de les xarxes socials en el què, durant quatre setmanes es proposaven preguntes als usuaris d’Instagram. Per al públic escolar, l’equip educatiu del centre ha dissenyat una proposta d’activitat online basada en el format dels breakouts en els quals, mitjançant preguntes, pistes i enigmes, els participants van assolint proves i completant nivells. En aquest cas, les persones participants han de d’ajudar a l’equip tècnic del CRIP a desenterrar uns fòssils d’un jaciment i descobrir a quina espècie pertanyen.\nEXPERIMENTACIONS CIENTÍFIQUES A DISTÀNCIA\nCosmoCaixa és, per excel·lència, un museu interactiu basat en metodologies d’aprenentatge experiencials i experimentals. Amb el tancament de l’equipament, l’equip educatiu del museu ha posat en marxa un seguit de càpsules per tal de portar l’essència del museu a les llars. Els vídeos, difosos a través del Facebook, proposen i detallen les pautes per a la realització d’experiments, acompanyant-los de l’explicació científica que els fa comprensibles al públic. Actualment, amb l’obertura del museu i la reorganització dels mòduls d’experimentació de les exposicions ‘Sala Univers’ i ‘Sabres i mastodonts’, l’equip educatiu agafa el rol de mediador tenint major presència a les sales i oferint continguts científics personalitzats als visitants i activant els dispositius interactius i garantint així les mesures d’higiene.\nEn conjunt, la reorientació de les activitats per seguir facilitant la descoberta de continguts científics i ambientals i l’exploració de noves maneres de relacionar-se amb els visitants, ha suposat un enfortiment del projecte educatiu que hi ha al darrera de cada equipament. L’evolució de la nova normalitat guiarà els passos cap a noves estratègies i consolidarà altres maneres de relacionar-se amb els públics, respectant les normatives de seguretat però garantint l’essència de l’experiència de descobrir un museu de ciència o un centre d’educació ambiental.\n29 de juny de 2020 /by Lavola Educació\nhttps://educa.lavola.com/wp-content/uploads/2020/07/Museus_Centres_online.jpg 611 916 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-06-29 23:19:002020-07-16 23:21:32Museus i centres en línia\nActivitats telemàtiques per l’alumnat\nLa situació de confinament que viscuda ha obligat els centres educatius a adaptar la relació amb l’alumnat, el temari i el treball competencial a canals i formats en línia. Encara són moltes les incerteses sobre com serà la represa del nou curs però l’equip de programes educatius d’Anthesis Lavola ha treballat i treballa per donar resposta als clients i a la comunitat educativa.\nEls programes d’educació ambiental són una eina fonamental per l’educació pel desenvolupament sostenible (EDS), ja que permeten la descoberta d’espais, entorns naturals o infraestructures relacionades amb la temàtica ambiental. Els programes actuen com a complement de la tasca docent oferint visites i activitats per l’alumnat de centres educatius, de formació no reglada o en el lleure i també per a la ciutadania en general.\nDes d’Anthesis Lavola, hem seguit donant servei als clients amb els quals col·laborem en el disseny, gestió i dinamització de programes educatius per fer front a les noves necessitats dels diferents públics. Apostant com sempre per incorporar eines i metodologies innovadores, des de diferents programes educatius s’han elaborat materials i recursos online perquè el professorat pugui treballar de manera autònoma continguts relacionats amb l’educació ambiental i la sostenibilitat amb el seu alumnat. Tanmateix, el gran repte ha consistit a traslladar en els canals telemàtics les experiències presencials de descoberta de l’entorn i dels espais ambientals. S’ha aconseguit a través de plataformes de videotrucada grupals, possibilitant la realització de sessions dinamitzades per part d’una persona educadora. L’oferta per a cada programa educatiu s’ha dut a terme a partir de tres línies de treball: adaptant els continguts de les visites presencials als nous canals i als nivells educatius, prioritzant aquells coneixements que poden comprendre’s més fàcilment sense estar present en l’espai en qüestió; generant nous recursos didàctics que puguin ser compartits a través de plataformes de videotrucada i que suposin una eina interactiva per a l’alumnat connectat a la sessió; plantejant noves metodologies que busquin la implicació activa de l’alumnat, interpel·lant-los amb dinàmiques participatives a través del xat, fent-los moure físicament per l’espai de casa per generar proactivitat i situacions divertides. En aquestes sessions, s’ha reduït el temps de durada i el nombre de participants per sessió per tal de garantir major atenció, tant per part dels participants com per part de la persona educadora en relació l’alumnat.\nSón varis els programes educatius que han començat a incorporar aquestes sessions en les seves ofertes. Un d’ells és el programa ‘Compartim un futur’ de l’Àrea Metropolitana de Barcelona (AMB), el qual ha transformat l’oferta habitual proposant un catàleg d’activitats alternatives online. Aquest es basa en cinc activitats telemàtiques, una per a cada eix del programa, que es realitzen en directe amb una persona de l’equip educatiu o bé, es poden veure gravades a posteriori. Fins al moment s’han realitzat sis activitats online tractant dos dels eixos; recursos i residus i el cicle de l’aigua. Aquests continguts s’aborden de manera generalista i adaptada als diferents nivells i, de cara al setembre, es preveu incorporar en l’oferta l’adaptació de visites a infraestructures al format online.\nEl futur dels programes educatius passa per apostar per propostes que combinin les activitats presencials i les noves activitats telemàtiques.\nEl segon exemple és el programa ‘Com funciona Barcelona?’ de l’Ajuntament de Barcelona, el qual ofereix tres modalitats de visites adaptades al context d’una sessió online dinamitzada. Les propostes actuals plantegen la descoberta de les clavegueres, La Fàbrica del Sol i el parc del Laberint d’Horta, tres dels espais clau de l’oferta estàndard del programa. Durant el mes de maig s’han realitzat quatre sessions dinamitzades amb centres educatius i el mes de juliol també es portaran a terme sessions diverses online amb grups de casals.\nAltres exemples en el territori català són el programa del Consorci per al Tractament de Residus Sòlids Urbans del Maresme, disposa d’un programa educatiu, ‘Un volt als residus’ en el qual es visiten les instal·lacions del Consorci. S’ha creat una visita virtual per a públic de primària, secundària i públic adult en el Centre Integral de Valorització de Residus (CIVRM) de la qual s’han realitzat dues proves pilot per poder-la oferir durant el curs vinent. El programa d’educació ambiental de l’Ajuntament de Viladecans, també inclourà les sessions virtuals en la seva oferta.\nFora de Catalunya, el programa educatiu Mancoeduca de la Mancomunitat de Pamplona en el qual s’ha creat expressament una activitat per poder-se realitzar en el context d’una plataforma de videotrucada, en aquest cas tracta sobre la temàtica del malbaratament alimentari i ha estat realitzada en dues sessions amb alumnat. L’equip del programa treballa per ampliar l’oferta amb deu activitats noves, adaptades als diferents nivells educatius i oferir-les a partir de setembre.\nAquestes experiències, han suposat un aprenentatge per part de l’equip de programes educatius i han posat sobre la taula les potencialitats i les millores necessàries a adoptar per portar a terme aquestes modalitats d’activitats. De cara a l’oferta educativa del curs vinent, amb totes les incerteses que l’acompanyen, de ben segur que caldrà apostar per propostes educatives que combinin les activitats presencials com les hem conegut fins ara, i les noves activitats telemàtiques.\n18 de juny de 2020 /by Lavola Educació\nhttps://educa.lavola.com/wp-content/uploads/2020/07/Sessions_online_programes.jpg 1280 1920 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-06-18 08:55:002020-07-17 11:03:22Activitats telemàtiques per l'alumnat\nDe la proximitat física a la digital: com s’adapten les campanyes de sensibilització?\nLes mesures sanitàries aplicades arran de la COVID-19 ens obliguen a mantenir un distanciament físic entre les persones però, en canvi, socialment necessitem sentir-nos més a prop que mai. Ha estat necessari buscar noves fórmules d’acostament social per mantenir-nos units i, les campanyes de sensibilització són un clar exemple de la importància de la proximitat entre persones per aconseguir els objectius desitjats.\nL’essència de les campanyes de sensibilització ambiental és la relació que s’estableix amb la ciutadania per a comunicar el missatge. La majoria d’aquestes accions es realitzen a peu de carrer, interpel·lant directament a la ciutadania, aplicant estratègies i eines de la comunicació no verbal per generar empatia i aconseguir la complicitat dels interlocutors per sensibilitzar-los sobre una determinada temàtica.\nÉs possible generar proximitat social en el nou context de distanciament físic? la campanya ‘Acierta con la orgánica’ de l’Ajuntament de Madrid ha transformat i adaptat a les noves circumstàncies per seguir amb els seus objectius essencials: la sensibilització i informació sobre la recollida d’aquest tipus de residus. L’equip d’Anthesis Lavola que gestiona el projecte juntament amb l’equip responsable de l’Ajuntament de Madrid, han reaccionat amb creativitat i eficiència, adaptant els objectius de la campanya a nous canals i creant nous recursos educatius i divulgatius.\nNova estratègia en xarxes socials\nLa campanya ja disposava d’un perfil de Twitter i, per adaptar-se a les noves circumstàncies s’han creat tres perfils més a Instagram, Facebook i un canal de YouTube. Aquests canals són eines fonamentals per mantenir i enfortir el contacte amb els públics als quals es dirigeix la campanya ja que, a través d’ells, s’obren espais d’interacció i debat i s’ofereixen continguts informatius.\nS’ha dissenyat una nova estratègia en xarxes socials consistent, d’una banda, en l’augment de la freqüència de publicacions tant en xarxes socials com en el blog de la campanya, i en publicacions municipals (Diari de Madrid). D’altra banda, s’han elaborat i produït de continguts específics per a cadascun dels canals, oferint a més una programació periòdica de trobades en línia. Des de l’inici del confinament s’han programat xats en directe per Instagram i Twitter, convocant cites virtuals setmanals a les xarxes per respondre preguntes en directe als seguidors i seguidores (dimarts de 17 a 18 h, a través de Twitter i de 18 ha 19 h, a través d’Instagram).\nAmpliació de l’entorn web\nLa campanya ha elaborat un Google site com a repositori d’activitats i propostes educatives. S’ha organitzat segons els diferents tipus de públics (alumnat d’infantil, primària i secundària, i ciutadania en general), perquè els docents puguin compartir-los amb l’alumnat o bé perquè la ciutadania pugui consultar-los. Entre els continguts que es poden trobar en aquest entorn virtual hi ha guies de separació de residus, materials imprimibles, vídeo-tallers, vídeos animats, jocs interactius, passatemps, manualitats, etc. A més es pot fer una visita virtual a l’exposició “Canviem la mirada sobre els residus”, una proposta basada en l’exposició itinerant de la campanya per conèixer més de prop quin paper tenim els ciutadans en la producció de residus i la seva gestió.\nA més, a petició de el client, s’ha creat una nova secció al web corporatiu per recopilar totes les recomanacions relacionades amb els residus.\nFormació i recursos educatius online\nUn dels eixos fonamentals de la campanya és el programa educatiu. Amb els centres educatius tancats s’han trobat noves maneres de generar continguts sobre educació ambiental consistents en la producció de vídeo-tallers o vídeos animats. L’equip d’educadors i d’informadors ambientals de la campanya exposen coneixements rellevants alhora que fan demostracions pràctiques per revelar informacions, per exemple generen contingut sobre l’economia circular o l’energia orgànica.\nAquestes produccions es publiquen al canal de YouTube i al web de recursos educatius, i estan a disposició dels docents i de la ciutadania en general.\nA més, des d’aquesta setmana la campanya amplia el seu abast transformant el programa educatiu presencial en un programa a distància, oferint activitats d’aula per videoconferència, teatre a distància i taller de compostatge online.\nIgualment, des de l’inici del confinament com a eina de formació a distància s’han programat webinars informatius setmanals (dijous de 18 h a 19 h).\nInformació i atenció telefònica\nEn paral·lel a les accions digitals, la campanya se segueix amb la tasca de sensibilització i informació mitjançant trucades informatives i d’avaluació de el sistema de recollida de residus a la ciutadania. S’han realitzat accions telefòniques als aliats dels districtes participants de la campanya i també s’han realitzat enquestes per telèfon sobre el servei de recollida del residu orgànic.\nL’adaptació i transformació de la campanya és un cas d’èxit que, d’una banda, posa en valor la importància d’establir relacions de confiança amb els nostres clients perquè, juntament amb els equips d’Anthesis Lavola, es puguin assolir els objectius dels projectes. I, d’altra banda, posa en relleu la capacitat d’innovació i la versatilitat de l’equip de campanyes demostrant un compromís amb la tasca de sensibilització ambiental.\n8 de maig de 2020 /by Lavola Educació\nhttps://educa.lavola.com/wp-content/uploads/2020/05/Acierta_con_organica.jpg 960 1280 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-05-08 10:13:362020-05-08 10:18:23De la proximitat física a la digital: com s'adapten les campanyes de sensibilització?\nAprendre del present per fer front als reptes del futur\nLa COVID-19 ha impactat en el nostre dia a dia, capgirant les nostres rutines i provocant canvis; molts dels quals probablement han arribat per quedar-se. El nostre present és nou i incert i, en aquest escenari, activar la sostenibilitat és clau per fer front al futur.\nDurant la crisi sanitària s’ha fet encara més evident la vinculació entre el benestar humà i la salut planetària. Més que mai, necessitarem organitzacions, territoris i persones més sostenibles. Per això, des d’Anthesis Lavola impulsem un cicle de seminaris i workshops per compartir coneixements, experiències i reflexions que ens ajudin a activar la sostenibilitat en aquesta nova normalitat.\nLa programació inclou propostes de les diferents solucions d’Anthesis Lavola i, concretament, per part de l’equip d’educació s’oferiran quatre sessions. A través d’elles es vol posar èmfasi en la transformació que l’oferta educativa de temàtica científica i ambiental ha d’afrontar en el nou escenari condicionat pel distanciament físic. Aquesta nova normalitat demana iniciatives innovadores i ambicioses que apliquin noves metodologies i nous recursos digitals per oferir propostes engrescadores, com també integradores amb les diverses realitats socioculturals i econòmiques.\nProcessos participatius, presencials i/o online. Una sessió per conèixer com aplicar el disseny de processos participatius en qualsevol projecte o organització, per tal de generar un espai on les persones participants s’interconnectin, flueixin lliurement i es comprometin amb la tasca i amb l’obtenció de resultats. Sessió programada el 20 de maig a les 16 h. Inscripcions aquí.\nRoom escape i Escape Box: recursos en l’Educació per a la Sostenibilitat. Una sessió per conèixer les possibilitats d’aquest format per recrear entorns d’aprenentatge immersius i permeables al voltant de diferents temàtiques. Una proposta per potenciar la creativitat, el pensament crític i les intel·ligències múltiples, i aplicar les disciplines STEAM. Sessió programada el 25 de maig a les 16 h. Inscripcions aquí.\nTendències en museus i centres de ciència, a través de les últimes edicions de l’ECSITE. Una sessió per compartir què podem fer en els museus i centres de ciència en temps de confinament i post confinament, basada en l’experiència de les jornades a l’ECSITE. Sessió realitzada el 20 d’abril. Contacta amb el teu referent d’Anthesis Lavola per tenir el vídeo de la sessió.\nAprenentatge per Servei (ApS). De la teoria a la pràctica. Una sessió per descobrir una metodologia educativa amb un gran potencial com a eina de transformació social. Permet l’aprenentatge de continguts vinculats amb la realitat i un impacte en la comunitat i, al seu torn, presenta grans reptes en relació amb el seu desenvolupament i implantació. Sessió realitzada el 30 d’abril. Sol·licita els continguts aquí.\nLa mirada global sota la qual pivoten aquestes sessions és el paper crucial que l’educació pel desenvolupament sostenible (EDS) té i tindrà a l’hora de construir un model de societat més justa, cívica, oberta i compromesa amb la resta de la ciutadania i amb el medi ambient.\nEn aquest context, tant l’EDS com també l’educació científica i ambiental seran fonamentals per a la capacitació de la ciutadania, per apoderar-la i donar-li eines per ser crítica davant les informacions (o fins i tot infoxicacions) que vivim sobre la pandèmia i entorn d’altres temes científics que estan a l’ordre del dia. Un nou context que genera tants reptes com oportunitats per a totes les persones que ens dediquem a l’educació i a la comunicació i sensibilització ambientals.\nPer a tenir més informació del cicle consulteu aquí.\n7 de maig de 2020 /by Lavola Educació\nhttps://educa.lavola.com/wp-content/uploads/2020/05/SLIDE_WEBINARS.jpg 1682 2540 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-05-07 10:32:312020-05-11 09:28:18Aprendre del present per fer front als reptes del futur\nNecessitats comunicatives per una nova normalitat\nLa crisi generada arran de la pandèmia del COVID-19 ha impactat en la nostra manera d’entendre i relacionar-nos amb el món, la ciutat i amb els nostres veïns i veïnes. Les administracions locals necessitaran la seva complicitat i compromís per fer front als reptes de la nova normalitat que s’entreveuen, i les campanyes d’informació i sensibilització són elements essencials en aquest procés.\nLes conseqüències socials, ambientals i econòmiques seran molt importants i caldrà que els municipis desenvolupin estratègies innovadores i ambicioses per donar resposta a les noves necessitats de comunicació i informació a la ciutadania. L’escenari post-confinament ens ofereix grans reptes i grans oportunitats.\nEls nous reptes dels municipis\nEn el molt curt termini els ajuntaments estan cridats a jugar un paper protagonista en la comunicació i la sensibilització a la ciutadania, el comerç i els serveis, els visitants, etc., sobre les pautes de comportament i normes sanitàries o de distanciament social. Quines accions de comunicació i sensibilització convindrà emprendre?\nSensibilització sobre les noves pautes de conducta. La comunicació i sensibilització vers les pautes de distanciament social, d’ús i accés a l’espai i als equipaments públics i els protocols sanitaris, esdevindran cada cop més rellevants. Tot plegat implica interioritzar nous hàbits i normes que poden resultar incòmodes o de difícil comprensió per part de la ciutadania, però també perquè cap la possibilitat que minvi la percepció de perill i es produeixi un efecte de relaxació de la ciutadania.\nComunicació de la gestió de nous residus sanitaris. Es pot assegurar que els nous residus sanitaris (mascaretes, guants, pantalles, etc.) han vingut per quedar-se durant un període de temps encara incert i la ciutadania haurà de tenir clara quina és la seva correcta separació, i com tractar els residus en el cas de les persones malaltes. A més, caldrà conscienciar de la importància de no deixar aquests residus fora dels contenidors de rebuig o fins hi tot en papereres obertes com les que hi ha als carrers o als parcs. Aquesta informació és clau per protegir a la població, particularment als treballadors dels serveis de neteja, i assegurar la correcta gestió d’un nou tipus de residus.\nFer front al gran volum d’informació (i a la desinformació). Estem convivint amb un gran volum d’informació centrada en la COVID-19, fins i tot es podria parlar d’infoxicació. Des de les administracions, com a font fiable d’informació per a la ciutadania, caldrà un esforç important per generar seguretat informativa a la població, donant missatges concrets, directes i clars, i adaptats als diferents perfils de població.\nPlans de contingència per a una potencial segona onada. Una segona onada de contagis o rebrots focalitzats abans que existeixi una vacuna per al coronavirus és una amenaça molt real. En aquest sentit, de la mateixa manera que les administracions hauran de disposar de plans de contenció per a garantir la continuïtat dels serveis públics, també hauran de tenir a punt estratègies de comunicació de crisi per a activar-les ràpidament i de manera àmplia.\nQuin volem que sigui el nostre model de societat del futur? Com farem la transició cap a la nova normalitat? Tenim l’oportunitat i, per tant també la responsabilitat, de millorar les nostres accions, de buscar una societat més justa, cívica, oberta i compromesa amb la resta de ciutadans i amb el medi ambient.\nLes administracions han d’acompanyar a la ciutadania en aquest procés i s’ha de tenir la mirada posada en les oportunitats de futur i el gran marge de millora i benestar que tenim la possibilitat d’aconseguir. Quines oportunitats val la pena aprofitar?\nNo desfer el camí que s’havia avançat en sensibilització ambiental\nEls municipis tindran la necessitat de reorientar o reforçar les campanyes de caire ambiental habituals, però que prendran major rellevància arran de les conseqüències de la COVID-19 i davant el risc que es facin passes enrere en tot allò que s’havia avançat en sensibilització ambiental en els últims anys.\nEvitar la caiguda de l’ús del transport públic i fomentar la mobilitat activa. Seguint les recomanacions del Govern i les restriccions derivades de l’estat d’alarma, l’ús del transport públic ha baixat significativament. Cal treballar en alternatives en la mobilitat activa no contaminant, com per exemple la bicicleta, i alhora vetllar per donar seguretat als usuaris del transport públic. Les accions de sensibilització seran clau per fer veure que, modificant els nostres hàbits de desplaçament, podem aconseguir objectius per millorar la nostra qualitat de vida.\nFer un ús racional dels plàstics. Amb la crisi de la COVID-19 hem vist que els plàstics tenen aplicacions indispensables per a la salut, però també hem vist com, degut a la por al contagi, s’ha tornat a disparar el consum de productes envasats o empaquetats i d’elements d’un sol ús. Aquest serà un dels reptes més profunds: com atendre a les comprensibles reticències i precaucions de la ciutadania i alhora, la necessitat de sensibilització per un ús racional dels plàstics.\nApostar pel consum responsable i sostenible. Un altre aspecte que s’està veient alterat i modificat significativament són els nostres patrons de consum. Els municipis hauran de realitzar accions per a retornar la tranquil·litat als consumidors i la confiança en el petit comerç local i de proximitat, per fomentar l’economia local que s’haurà vist molt perjudicada enfront del comerç electrònic. D’altra banda, amb aquesta crisi s’ha estès àmpliament el debat sobre la relació entre la pandèmia i les implicacions ambientals i socials de l’actual model global de fabricació, distribució i consum. Serà el moment de sensibilitzar a la població vers un model de consum diferent.\nEls informadors i agents cívics, la clau per a una comunicació que perduri\nFruit de l’experiència d’Anthesis Lavola en el disseny, planificació i execució de campanyes de sensibilització ciutadanes, es pot afirmar que la interacció directa amb la població és clau per aconseguir els objectius marcats pels nostres clients. L’empatia amb la ciutadania, l’adaptació del discurs a cada interlocutor, la formació dels equips d’informadors en tècniques d’habilitat comunicatives i la sensibilització, són alguns dels elements més rellevants.\nEn l’escenari post-covid el repte que tenim per davant és majúscul, l’esforç que es demana a la societat serà important, però també ens pot aportar una oportunitat de millora única. Tenim l’oportunitat col·lectiva i per tant, també la responsabilitat, de millorar les nostres accions, de buscar una societat més justa, cívica, oberta i compromesa amb la resta de ciutadans i amb el medi ambient.\nLa clau de volta serà comptar amb el recolzament, implicació i suport de la ciutadania en cadascuna de les accions i necessitats que es vagin generant i, per a aquesta fi seran imprescindibles les campanyes de sensibilització dutes a terme amb informadors i recolzades per accions comunicatives imaginatives i intel·ligents.\nConsulta l’article complet en el web d’Anthesis Lavola.\nResposanble de campanyes\n2 de maig de 2020 /by Lavola Educació\nhttps://educa.lavola.com/wp-content/uploads/2020/05/imatge_1.jpg 1280 1920 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-05-02 22:21:002020-05-06 22:41:25Necessitats comunicatives per una nova normalitat\nEduCaixa i la transformació activa\nDes del tancament d’escoles i instituts arran de l’emergència sanitària causada per la COVID-19, són molts programes educatius que estan adaptant la seva oferta al nou context. EduCaixa ha llençat el projecte ‘Coronavirus Community Lab’ i Anthesis Lavola en gestionarà l’oficina tècnica.\nEs tracta d’un projecte impulsat conjuntament amb el Living Lab de Salut d’IrsiCaixa (Institut de Recerca de la Sida) i adreçat a famílies, adults, docents i alumnat de 2n Cicle d’ESO, Batxillerat i Cicles Formatius. L’objectiu del programa és apoderar als participants per convertir-se en agents promotors de canvis i ajudar a la comunitat enfront de la situació excepcional que estem vivint.\nLa declaració de l’estat d’alarma ha comportat una reorganització en diferents àmbits de la societat, provocant diferents afectacions segons la realitat i context de cada persona o nucli familiar. És per això que totes aquelles persones que tinguin la inquietud de contribuir a millorar la gestió de la crisi del coronavirus del seu entorn més immediat, estan cridades a participar en aquest projecte. Els participants actuen com a investigadors, explorant la situació que vivim, i ajudant a generar propostes de canvi i millores basades en l’evidència en temes de la salut física i mental, la socialització, la nutrició, el descans, etc. Hi ha dues modalitats de participació; si ja s’ha identificat una solució per gestionar la crisi del coronavirus, s’anima als participants a enviar un vídeo explicatiu. Si, a més a més, es volen dissenyar solucions per ajudar a la comunitat, es demana l’elaboració d’un projecte de ciència ciutadana amb l’acompanyament i assessorament de l’oficina tècnica.\nAnthesis Lavola gestiona l’oficina tècnica del projecte fent el registre de les inscripcions i l’atenció telefònica i telemàtica. També aporta la figura de l’EduCoach per acompanyar a les persones participants en l’elaboració de la proposta i el disseny d’un pla d’acció. Igualment es dinamitza un grup de Facebook del projecte on es publiquen continguts informatius i de rellevància educativa. Entre altres accions, per exemple, es realitzarà i s’enregistrarà una entrevista amb Rosina Malagrida, investigadora i responsable del Living Lab de Salut d’IrsiCaixa.\nLa gestió d’aquesta oficina tècnica se suma a les tasques que l’equip d’Anthesis Lavola ha estat portant a terme en el conjunt de l’oferta de programes educatius d’EduCaixa. Una oferta que s’ha transformat per adaptar-se al nou context social i educatiu; així doncs, els projectes presentats pels equips d’alumnes en el marc dels reptes dels programes d’EduCaixa estan sent igualment avaluats i, els 25 millors equips de cada repte participaran en un campus virtual de tres dies.\nL’equip d’Anthesis Lavola segueix treballant de la mà d’Educaixa per potenciar l’impacte dels programes educatius i, alhora, per estar al costat dels docents i de l’alumnat participants dels programes d’EduCaixa i aportar-los recursos de qualitat.\n28 d'abril de 2020 /by Lavola Educació\nhttps://educa.lavola.com/wp-content/uploads/2020/04/Educaixa_covid19.jpg 675 945 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-04-28 14:49:102020-04-30 08:24:34EduCaixa i la transformació activa\nLa creativitat no es confina\nEnmig de la crisi sanitària causada per la Covid-19, l’equip d’educació d’Anthesis Lavola estem treballant per seguir aportant valor als nostres clients. Compartim com s’han reorientat alguns dels projectes en els quals col·laborem gràcies a la capacitat d’adaptar-se i la innovació.\nLes crisis defineixen moments en què l’ordre establert de les rutines canvia, provocant incerteses i desconcerts però també obrint un espai de temps entre la rutina anterior i la futura que ens permet certa llibertat per poder-nos adaptar a la realitat present. En aquest impàs,\nel nostre equip ha respost amb proactivitat, creativitat i rapidesa, i ha comptat amb la bona predisposició i receptivitat dels clients per tirar endavant els projectes en curs, adaptant-los a les noves circumstàncies.\nPer això, el nostre gran repte en les darreres setmanes i en les que vindran consisteix a reenfocar els projectes, programes o serveis que portem a terme pels nostres clients. Hem aconseguit seguir oferint propostes de qualitat en temes d’educació ambiental i sostenibilitat de manera no presencial per a les comunitats educatives i la ciutadania en general. Aquestes són algunes de les iniciatives:\nMillores en profunditat\nSón molts els programes educatius que estan aprofitant la cancel·lació de les activitats presencials per fer una revisió en profunditat de l’oferta. És un moment idoni per poder fer aquesta reflexió implicant a totes les parts integrants dels projectes (qui porta a terme l’activitat, qui la idea, qui la coordina i qui la impulsa) ja que sovint, el ritme del curs escolar no facilitar aturar-se i prendre perspectiva. Els equips educatius dels diferents programes estan fent una anàlisi exhaustiva del conjunt de les activitats per detectar millores i actualitzacions dels continguts o materials.\nÉs el cas de MancoEduca, el programa d’educació ambiental de la MCP (Mancomunitat de la Comarca de Pamplona) on l’equip educatiu comparà amb la participació d’una tècnica de la MCP amb la finalitat de poder fer més operatives les millores que s’identifiquin. El programa ‘Compartim un futur’ de l’AMB (Àrea Metropolitana de Barcelona) també realitzarà aquesta tasca de revisió aplicant la perspectiva de gènere i incorporant el nou pla de residus PREMET25 i el nou Pla clima i energia 2030 de l’AMB.\nDe la mateixa manera que les activitats que dissenyem per programes educatius tenen com a objectiu facilitar la descoberta i l’aprenentatge significatiu de l’alumnat durant les visites o tallers, la nova oferta manté la qualitat dels continguts i s’adapta al format virtual, traient profit de les eines digitals.\nTant el programa MancoEduca com la campanya ‘Acierta con la orgánica’ de l’Ajuntament de Madrid han creat respectivament dos Google site com a repositori d’activitats i propostes educatives. Les han organitzades per diferents tipus de públics (alumnat d’infantil, primària i secundària i ciutadania en general), perquè els docents pugui compartir-los amb l’alumnat o bé perquè la ciutadania pugui consultar-los. Igualment, en el marc de la campanya també s’han produït vídeo-tallers en els quals els equips d’educadores i d’informadores ambientals exposen coneixements rellevants alhora que fan demostracions pràctiques per revelar informacions. Un camí que també exploren els programes ‘Compartim un futur’ i ‘Com funciona Barcelona?’ per adaptar i transformar la seva oferta educativa.\nPer una altra banda, el programa pedagògic ‘Coneguem els nostres parcs‘ ha apostat per llençar reptes setmanals a l’alumnat, vehiculat a través dels docents, en els quals els responsables dels diferents parcs de la Xarxa de Parcs Naturals de la Diputació de Barcelona demanen descobrir i investigar alguns aspectes dels espais naturals.\nEls projectes aposten per produir continguts específics pels canals de Twitter, Instagram o Facebook, les quals esdevenen una eina fonamental per mantenir i enfortir el contacte amb els públics. S’estan utilitzant per trobar noves maneres d’adreçar-se a seguidors i seguidores i obrir espais d’interacció, generar debat, oferir càpsules informatives, etc. Els xats en directe per Instagram i Twitter són una de les propostes que ofereix la campanya ‘Acierta con la orgánica’, la qual ha convocat cites virtuals setmanals a les xarxes per respondre preguntes en directe als seguidors i seguidores (dimarts, de 17 h a 18 h, a través de Twitter i de 18 h a 19 h, a través d’Instagram). Igualment, la campanya es segueix amb la tasca de sensibilització i informació mitjançant trucades informatives i d’avaluació del sistema de recollida de residus a la ciutadania.\nFormació dels equips\nAturar-se per aprendre nous recursos, conèixer noves metodologies educatives i crea sinergies entre equips de persones educadores, és una de les tasques que es portaran a terme en aquest període i que de ben segur seran de gran utilitat per la nostra pràctica diària com a educadores ambientals. El programa MancoEduca ha realitzat una sessió formativa sobre la metodologia aprenentatge per servei adaptada al context del servei comunitari de temàtica ambiental, que portarà a terme l’equip del programa educatiu ‘Com funciona Barcelona?’.\nAquestes són algunes de les accions que actualment s’estan portant a terme com a resposta a la situació de confinament que viu la població. A l’equip d’educació d’Anthesis Lavola se’ns presenten més i nous reptes en les pròximes setmanes per seguir aportant valorar als nostres clients i fer possible una evolució i transformació dels projectes en els que treballem. Malgrat la situació actual, l’educació científica i ambiental per a la sostenibilitat no s’atura i és, de fet, més necessària que mai.\n14 d'abril de 2020 /by Lavola Educació\nhttps://educa.lavola.com/wp-content/uploads/2020/04/creativitat_covid19.jpg 563 845 Lavola Educació https://educa.lavola.com/wp-content/uploads/2020/03/logo_Anthesis_Lavola_Educacio-03-300x74.png Lavola Educació2020-04-14 23:11:372020-04-14 23:11:40La creativitat no es confina\nL’educació entorn de l’alimentació sostenible16 de desembre de 2021 - 14:08\nLa Purpose Academy de Reckitt7 de desembre de 2021 - 10:49\nUna maleta pedagògica per afrontar l’emergència climàtica21 d'octubre de 2021 - 11:01\n#8M2020 #11F #11F2020 #alimentacióSostenible #APS #ateneusfabricació #campanyes #campañas #CanviClimàtic #CentredelaPlatja #Cocreació #ConsultoriaEducativa #ConsumResponsable #covid_19 #Digital #dones #DonesiCiència #EDS #educació #EscapeBox #fabricaciódigital #formació #innovació #IWD2020 #LavolaEduca #Litoral #maker #Maritimitat #MediMarí #mobilitat #MujeresYCiencia #ODS #Participació #patrimoni #ProgramesEducatius #RealitatVirtual #reciclatge #residus #sostenibilitat #STEM #Teambuilding #tinkering #UltraCleanMarathon #UnMesdelGloria #womenandgirlsinscience


La Sala Roja | Inquietuds\n← La conferència de Wannsee\nUna rosa és una rosa →\nPublicat el 2017/02/03 per funkyover\nTota una sorpresa, primer poder descobrir una nova sala a Barcelona que encara no la coneixia (La Badabadoc) i amb una proposta com aquesta.\nAmb un inici que pot ser poc prometedor, una reunió de pares en un jardí d’infants. I la forma de poder coordinar tot el que afecta als seus fills. A partir d’aquí, deixem de pensar en els nostres fills i comencem a parlar de nosaltres mateixos. Definicions de liders, de secrets, fustracions, treball en equip i la recerca del poder.\nUn fidel retaule de la societat en que vivim. És un treball on l’obra et transporta per confrontacions sense adonar-te i de mica en mica la comèdia que estem veient es transforma en alguna cosa menys dolça.\nL’espai molt innocient. Una sala d’un jardí d’infants. On tot és minuatura, cadiretes i taules que fan que els adults a vegades es veigin incomodats. On cada actor ha de rebaixar quan li tenen que replicar les seves accions. Fins i tot podem veure com la seva dignitat és veu infantilitzada en alguns moments.\nUna obra excel·lent on es veu el rodatge que porten a sobre. Amb molt bona dramatúrgia i direcció. Podem veure com els personatges sempre tenen una acció important, tot i no ser el centre en aquell moment. Es pot veure que sempre estan fent alguna cosa i l’espectador podem anar observant a tots els integrants que no queda res aturat.\nLa companyia ha vingut de Buenos Aires per estar un parell de setmanes i mostrar la seva feina que han vist més de 15.000 espectadors, i més de 240 funcions. Un èxit que s’hauria de repetir a Barcelona.\nTota una recomanació per aquests dies!!\nAquesta entrada s'ha publicat en Cultura, postfuncio, Teatre i etiquetada amb Barcelona, Cultura, opinio, postfuncio, teatre. Afegiu a les adreces d'interès l'enllaç permanent.


Sks Mudguard Kit Bluemels 28Inches 35mm , Bikeinn\nDescripció Sks Mudguard Kit Bluemels 28Inches 35mm\nSks Mudguard Kit Bluemels 28Inches 35mm és el producte perfecte perquè completis el teu material de ciclisme. A la botiga online bikeinn et pots beneficiar de múltiples avantatges. Si fas la compra avui mateix a bikeinn, la rebràs en unes hores a casa teva o a on tu vulguis. I si necessites algun accessori més de ciclisme per complementar el teu material, a la botiga de ciclisme trobaràs milers de productes de la marca Sks per complementar la teva compra de Mudguard Kit Bluemels 28Inches 35mm.\nCaracterístiques Sks Mudguard Kit Bluemels 28Inches 35mm\nSostenibilitat Sks Mudguard Kit Bluemels 28Inches 35mm\nEncaix a la meva bicicleta\nLa meva bicicleta és Firefox volante. Vull saber sobre aquest kit de Sks Mudguard Bluemels 28 polzades 35mm adequat per a la meva bicicleta o no?\nHola, encaixaran en una bici de roda de 28 polzades amb un pneumàtic de 35 mm muntat al damunt.\nÉs adequat per escapar gegant3?\nEstic buscant per al meu gegant escape3 híbrid. és adequat ??\nHola, aquest kit de para-guardes s'adaptarà a un Giant Escape 3.\nAquesta protecció de fang és adequada per al cicle híbrid de triada x1 o no.\nVull aquest protector de fang per al meu cicle Triad X1. Digueu-me si s’ajusta amb aquest Triad X1 i és de color negre mat.\nHola, sí, cabrà en una bicicleta Triad X1.


El nostre model – Refugi d' Obreres\nQuè és l’Atenció Centrada en la Persona?\nEls models d’Atenció Centrada en la Persona busquen armonitzar les organitzacions amb les preferències i desitjos de les persones que necessiten atenció i cures.\nVeure presentació centenari\nFonaments de l’Atenció Centrada en la Persona (ACP)\nDiferències entre el model\nd’atenció clàssic i el ACP\nBeneficis de l’ACP\nLa OMS defineix l´Atenció Centrada en la Persona com la que s’aconsegueix quan es posa a la persona com a eix sobre el que gira la resta de dimensions relacionades amb la intervenció.\nRodríguez (2013) afirma que l’ACP persegueix promoure que qui la rebi sigui capaç mitjançant els recolzaments precisos, de veure minimitzada la seva situació de fragilitat, discapacitat o dependència i, amb el temps, pugui desenvolupar al màxim la seva autonomia personal per continuar desenvolupant i controlant el seu projecte de vida.\nMartínez (2013) exposa que els models d’Atenció Centrada en la Persona busquen armonitzar les organitzacions amb les preferències i desitjos de les persones que necessiten atenció i cures.\nExisteix un decàleg amb uns postulats que defineixen a mode de resum l’enfocament del model d’atenció ACP.\nTaula amb les diferències entre el model d’atenció clàssic i el model d’Atenció Centrada en la Persona (Angels López y Cols 2014).\nBeneficis de l’ACP en les persones grans\nEn la seva qualitat de vida:\nDisminució de l’agitació, el desconfort i les alteracions de conducta.\nReducció simptomatologia depressiva i psicòtica.\nDescens de sentiments d’apatia / avorriment i desesperança.\nMillors beneficis en la qualitat de vida sobretot de les persones grans amb un greu deteriorament cognitiu.\nAl seu funcionament:\nMenor recolzament a les AVD (Activitats Vida Diària), més participació a les activitats i relacions socials, menys subjeccions.\nMillor funcionalitat als menjars i menys migdiades diürnes.\nMés activitat a les activitats quotidianes i millors interaccions socials.\nBeneficis de l’ACP a les famílies\nMajor implicació i col·laboració a les cures.\nMillora de la relació amb tots els professionals ja que es genera més confiança.\nMajor satisfacció amb l’atenció.\nMés tranquil·litat i benestar personal.\nBeneficis de l’ACP a les organitzacions\nDes de la millora assistencial:\nRedueix la prescripció de neurolèptics i d’ansiolítics.\nDisminueix l’agressivitat i l’agitació al bany, de la higiene bucal i millora la pell.\nMenor ús de contencions físiques en unitats de convivència.\nDes de la qualitat de la gestió:\nMillora el clima laboral: redueix l’estrès i l’absentisme laborals i millora el treball en equip.\nEstreny la relació entre clima laboral i millora assistencial.\nMillora la coordinació amb els recursos comunitaris, optimitza l’ús dels recursos, incrementa els índexs d’ocupació i redueix el consum sanitari: hospitalitzacions, consum de fàrmacs…\nEn els professionals:\nIncrementa la puntuació en desenvolupament, motivació i satisfacció personal i professional, redueix l’estrès i percep que aconseguir una bona relació d’ajuda és més important que el desenvolupament de les tasques.\nDignifica la tasca assistencial al conèixer millor a les persones, descobrir les seves capacitats, millorar la comunicació i el tracte digne i respectuós.\nDisminueix l’estrès laboral i s’adquireixen noves capacitats, com ara l’acceptació, empatia, resiliència, empoderament, pressa de decisions compartides.\n1. Totes les persones tenim dignitat.\nAmb independència de l’edat, les malalties, l’estat cognitiu, el grau de discapacitat o dependència, les persones grans són posseïdores de dignitat. Per tant, deuen ser tractades amb igual consideració i respecte que la resta.\nCap persona gran és igual a una altra. Cada persona té el seu propi projecte vital. Per tant, l’atenció personalitzada és imprescindible.\n3. La biografia és la raó essencial de la singularitat.\nLa biografia és el que converteix en única a cada persona gran. Per tant, aquesta es converteix en referent bàsic del pla d’atenció.\nUna persona gran es considera com un agent actiu i protagonista del seu procés d’atenció. Per tat, es respecta l’autonomia de les persones i es busquen oportunitats i suport perquè aquestes tinguin control sobre el seu entorn i la seva vida quotidiana.\n5. Les persones amb una greu afectació cognitiva també tenen dret a exercir la seva autonomia.\nL’autonomia no s’entén com una capacitat única i fixa. Per tant, no es renuncia a treballar des de l’autonomia amb les persones greument afectades, identificant oportunitats i suports que permetin el seu exercici. I també l’autonomia s’entén com un dret que, quan la persona no és competent per prendre decisions i actuar, és exercit de manera indirecta mitjançant els altres, els qui decideixen tenint en compte els valors i preferències de qui és representat.\n6. Totes les persones tenim fortaleses i capacitats.\nLes persones grans, tot i tenir alts nivells de dependència, també tenen fortaleses i capacitats. Per tant, la mirada professional no només es fixa en els dèficits i limitacions i busca una relació que reconeix les fortaleses i capacitats de cada persona i l’enfortiment d’aquestes.\n7. L’ambient físic influeix en el comportament i benestar subjectiu.\nEspecialment en les persones en situació de dependència, l’ambient físic té gran importància en el seu benestar subjectiu. Per tant, és precís aconseguir entorns accessibles, confortables, segurs i significatius.\n8. Les activitats quotidianes tenen una gran importància en el benestar i salut de les persones.\nLa cosa quotidiana, allò que succeeix dia rere dia, les activitats que realitzen les persones grans influeix de forma determinant en el seu benestar físic i subjectiu. Per tant, es procuren activitats plenes de sentit que a més de servir d’estímul i teràpia, resultin agradables i facin sentir bé a les persones.\n9. Les persones són independents.\nL’ésser humà es desenvolupa i viu en relació social; necessita a la resta i a l’hora influeix en ells. Per tant, els altres -els professionals, la família, els amics o els voluntaris- són essencials en el desenvolupament del projecte vital de les persones grans tenint un paper clau en l’exercici de l’autodeterminació i en l’assoliment del seu benestar.\n10. Les persones són multidimensionals i estan subjectes a canvis.\nEn les persones grans interactuen aspectes biològics, psicològics, socials i espirituals. Requereixen suports diversos i ajustats a les diferents situacions. Per tant, resulta imprescindible oferir una atenció que integri intervencions integrals, coordinades i flexibles.\nQuè diuen sobre el nostre model\n“En aquesta etapa de la vida no podem transformar a ningú, cal conèixer a la persona. Poder connectar amb ella és un benefici per tothom”\nFilla d’una resident\n“M’agraden les reunions que fem amb les/els professionals, crec que això millora el tracte perquè s’ escolta a la persona i es crea amb ella una intervenció més personalitzada”\n“Quan vaig arribar em vaig mentalitzar que casa meva era aquesta, i ara això s’ ha fet realitat”\n“La vostra flexibilitat normativa fa que les famílies no quedem esclavitzades per la institució. Facilita la vivència dels residents i la nostra”\nPer a més informació sobre el centre: activitats, ingressos, serveis o per a qualsevol altre dubte


Relativitat general, mecànica quàntica i la teoria del tot (I)\nEl nostre univers conegut és governat per dues grans doctrines; una de la física clàssica i un altra que pertany a la física moderna. Estem parlant de la relativitat general i la mecànica quàntica. Si us sembla, començarem fent cinc cèntims d’aquests dos pilars:\nLa relativitat general és un terme que per sí sol, sense necessitat de comprensió alguna, ha passat per les nostres orelles alguna que altra vegada. Aquesta teoria fou formulada l’any 1915 pel gran físic Albert Einstein (molt nombrat amb anterioritat en aquest blog), i fou rebuda amb molt d’èxit pel món sencer. Bàsicament explica el comportament dels grans cossos dins del nostre univers, ex: satèl·lits que giren al voltant de planetes, planetes que ho fan al voltant d’estrelles, etc.\nÉs la teoria perfecta per comprendre l’univers en gran escala, però suposa un problema alhora de determinar els moviments de la comunitat més petita coneguda, el microcosmos.\nLa mecànica quàntica va néixer al voltant dels anys 30 i fou impulsada per un gran nombre de científics de l’època que lluitaven per explicar el comportament de partícules, interaccions entre elles, etc.\nDescriu amb precisió els comportaments dels àtoms i els seus constituents (entre altres) utilitzant com a pilot les quatre forces de la naturalesa (l’electromagnetisme, força nuclear dèbil, forta i la gravetat) i la seva principal característica que incorpora és el principi d’incertesa (principio de incertidumbre, en castellà) que implica que no es pot conèixer la velocitat d’una partícula i la seva posició a la vegada.\nResumint; La relativitat general explica el comportament dels cossos grans i la mecànica quàntica dels més petits (petits, fent referència a cossos de mides atòmiques).\nEn busca de la teoria del tot:\nDes de que aquestes teories foren formulades, gran part de la comunitat científica ha estat lluitant per arribar al punt que algun dia les puguin fusionar i obtenir la teoria del tot; un conjunt de lleis físiques que ens permetran saber amb certesa i exactitud quins són els comportaments de tots els elements que habiten en el nostre univers (o que el formen), ja siguin en petita o gran escala.\nSembla ser que cada cop ens troben més a prop d’aconseguir-ho, doncs cada vegada també sabem més sobre les teories parcials que la constitueixen, que en principi són les quatre forces de la naturalesa. Però no ens podem permetre el luxe de fer-nos il·lusions, i això és el que precisament li va passar a Max Born l’any 1929, quan va dir a un grup de visitants de la universitat de Gotinga: “ La física, tal com la coneixem, s’acabarà en sis mesos”. Les seves esperances i confiances es basaven en el recent descobriment de l’equació de Dirac que governava el comportament de l’electró. Es pensava que una equació similar governaria el comportament del protó, juntament amb l’electró l’única partícula coneguda fins llavors, i això suposaria el final de la física teòrica. No obstant, el descobriment del neutró i les forces nuclears ho va desmentir i acabant amb les esperances del professor Born.\nExisteix la necessitat de fusionar dues teories que per si soles són excel·lents??\nAquesta pregunta és clau. Si la relativitat general governa els cossos a gran escala i la mecànica quàntica ho fa amb els més petits, cadascuna amb gran exactitud, existeix la necessitat de fusionar-les? Més enllà de raons filosòfiques (en aquest cas seran físiques), sí.\nHi ha ocasions en que per comprendre elements del nostre univers no ens serveix tan sols l’aplicació d’algunes de les dues teories, com és el cas dels forats negres.\nCom sabem, el nucli d’un forat negre és un tros de matèria de mida atòmica. El fet de ser tant petit implica l’ús de comprensió de la mecànica quàntica, però, a la vegada, té una massa pròpiament de grans estrelles, comportaments que s’expliquen a partir de la relativitat general que funciona a gran escala.\nSucceeix el mateix en els orígens del nostre univers, quan es creu que un punt infinitament reduït (mecànica quàntica) concentrava una massa infinita (relativitat general). Tot i que llavors (en el Big Bang) encara no existien cap de les lleis físiques conegudes actualment.\nAnteriorment hem esmentat que existeixen necessitats pròpies de la comprensió física que es troben més enllà de les raons filosòfiques. Filosòfiques pel simple fet que els científics no es conformen amb dues teories que respectivament expliquin les coses amb gran precisió, sinó que volen creure amb una sola teoria capaç de governar tot l’univers, o simplement que l’univers governi sobre ella.\nPerò amb sentit filosòfic, pot existir realment una teoria del tot??\nExisteix realment una teoria unificada completa, que algun dia serem capaços de descobrir si som lo suficientment intel·ligents per fer-ho.\nNo existeix ninguna última teoria de l’univers, sinó només una seqüència infinita de teories que descriuen l’univers cada cop amb major precisió.\nNo hi ha ninguna teoria de l’univers. Els esdeveniments no es poden predir amb una certa mesura, sinó que succeeixen d’una manera aleatòria i arbitrària.\nAquest últim cas suposa que mai podrem saber l’estat d’una partícula en el futur sabent com és en el present si actua d’una manera adequada i constant, de la mateixa manera que podem saber la posició d’un cotxe si ens diuen que partint d’una certa coordenada viatjarà quinze minuts a una velocitat constant de 100 km/h, com creuen els impulsors de l’actual teoria del tot (la teoria de cordes). I especifica que mai ho podrem saber posat que limitaríem el poder de Déu per decidir quan una cosa actua d’una manera o altra (com argumenta Stephen Hawking).\nMés endavant parlarem de la principal teoria del tot amb la que es treballa actualment i que, tot i que és impossible de demostrar amb proves, sembla ser la més adequada: La teoria de cordes.\n1 Un pensament filosòfic és tot aquell que té una coherència física però que no es troba al nostre abast de demostració.


B&B Augusta Chiaramonte Gulfi Itàlia - Ofertes d'hotels amb els MILLORS DESCOMPTES EN LÍNIA\nVeure tots els 30 allotjaments a Chiaramonte Gulfi.\nChiaramonte Gulfi, Chiaramonte Gulfi, Itàlia - Veure al mapa\nSi el que està buscant és per un hotel ben situat a Chiaramonte Gulfi, no busqui més enllà de B&B Augusta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, B&B Augusta és compromet a que la seva estada sigui el més còmoda possible. Transport hotel/aeroport, servei de bugaderia, servei de llançadora, àrea de fumadors, àrea de TV/saló compartit són només algunes de les comoditats que fan que B&B Augusta sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a B&B Augusta.


Blog: Comença LaTemporada Tardor 2018! - Teatre de la Llotja de Lleida\nInici > Blog > Espectacles > Comença LaTemporada Tardor 2018!\nLa Temporada d'arts escèniques i música de Lleida aixeca el teló el 28 de setembre.\nMira a continuació el vídeo de presentació:\nL’oferta de LaTemporada inclou òpera, dansa, màgia, circ, lectures dramatitzades, recitals poètics, clowns...\nA més, per apropar la cultura a tots els ciutadans, aquesta temporada es podran adquirir els següents packs o descomptes:\nPreu per a compres en grups: es pot gaudir del Preu Abonament per la compra mínima de 10 entrades d’un mateix espectacle.\n7 octubre - Vladimir Ashkenazy i l’Oquestra de Cadaqués\n26 octubre - Arcadi Volodos. Concert de Piano\n27 desembre - Festival de Valsos i Danses amb l’OSV\n25 novembre - Homenatge a Leonard Bernstein\n16 desembre - Txaikovski, un tambor i tres taronges\n19 gener - José Cura de nou amb l’OJC!\n23 desembre - El Trencanous . BML\n15 novembre - Ricard Viñes: La música per a tecla II\n22 novembre - Ricard Viñes: La música per a tecla III\n29 novembre - Ricard Viñes: La música per a tecla IV


Relat "QUE CALDRIA FER EL 9 N SI......."\nInici > detall del relat: QUE CALDRIA FER EL 9 N SI.......\nQUE CALDRIA FER EL 9 N SI.......\nMas, president de la Generalitat de Catalunya (o sigui la institució autonòmica que integra les provincies de Barcelona,Girona, Lleida i Tarragona) segueix dient que ell un cop el Parlament de Catalunya aprovi l'anomenada " Llei de Consultes" convocarà pel diumenge 9 de novembre (2014) als veïns dels municipis de Barcelona, Girona,Lleida i Tarragona perquè decideixin si volen que Catalunya sigui primer un estat i si volen que aquest estat nomenat Catalunya sigui independent d'Espanya.\nUn i altre tenen els seus arguments i són coherents amb ells. Ni un ni altre volen baixar del burro.\nPersonalment he pensat sempre que el que anomenam Catalunya juntament amb les Illes Balears i Pitiusses i la regió del País Valencià era una nació dintre de l'Estat espanyol. I que el que seria ideal és que Espanya es convertis en un estat confederal en peu d'igualtat entre les nacions que l'integrassin. En aquest estat confederal d'Espanya hi hauria de tenir cabuda Portugal.\nManquen més de seixanta dies per arribar al 9 N. Primer s'ha d'aprovar la Llei de Consultes. Segur que s'aprovarà ja que la majoria dels diputats i diputades del parlament de Catalunya hi estan a favor.\nPerò després què ? El 6'octubre de 1934, el Senyor Lluis Companys Jover - qui aleshores era el President de la Generalitat catalana - proclamà no la independència ni la separació, d'Espanya,de la comunitat autonoma de Catalunya sino simplement l'Estat Català dintre la República Federal Espanyola. La resposta del govern republicà de Madrid fou enviar l'exercit a Barcelona, proclamar la llei marcial i tancar a la presó Companys i els seus consellers.\nPel 9 N no sé que passarà i no vull suggeri ideies a la part contraria. La questió de la familia Pujol-Ferrusola o sigui la de l'ex-president Jordi Pujol Soley, la seva senyora i fills no té res amb aquest assumpte però tractant-se de gent relacionada amb el Partit "Convergència Democràtica de Catalunya"; aquesta questió no ajuda gens ni mica a la celebració de cap consulta sigui el 9 N o un altre dia de l'any.\nArribam a la data del 9 de novembre ( 2014) i per "h" o " b" els veïns dels municipis de Barcelona,Girona, Lleida o Tarragona són impedits d'apropar-se a cap col.legi electoral i de votar si volen que Catalunya sigui un estat i un estat independent. El Senyor Rajoy per intermediari del seu ministre de l'interior ha manat que la Policia Nacional i la Guardia Civil ho impedissin i fins i tot ha exigit que els " mossos d'esquadra" col-laborassin en la prohibició.\nDavant una eventualitat com aquesta què caldria fer ? Sortir al carrer i cremar banderes espanyoles i retrats del Rei d'Espanya i de la seva familia ?\nAixò potser és el que esperen politics de Catalunya i de la resta d'Espanya com l'Alicia Sánchez-Camacho, el Vidal-Quadras, l'Albert Rivera o la Rosa Diez. Seria fer-los simplement el joc i que la repressió en contra de l'autonomia catalana i els partits a favor de la consula encara sigui més encarnissada.\nLes banderes s'han de respectar. Es tracti de la bandera catalana, espanyola, francesa, nordamericana, russa ,xinesa etc etc. Estic en contra de cremar banderes i el mateix dic de cremar cap retrato del Rei o d'un cap d' Estat qualsevol.\nJo si visqués per exemple a Barcelona i el 9 N se m'impedis d'anar a votar per la consulta, simplement posaria, a una finestra la principal que mira al carrer, una senyera catalana amb un crespó negra.\nAixò és el que caldria fer el proper 9 N si el govern central de Madrid impedeix per la força la celebració de la Consulta a Catalunya.\nCom ho impedirien?\nAh i si algú vol penjar una bandera espanyola que la penji. Si el govern espanyol fos com el de Londres deixaria celebrar aquesta consulta i celebrar aquesta consulta no vol dir que tots els qui vagin votar ho facin a favor del sí a les dues preguntes\nOpin que la consulta del 9 N és legal[Ofensiu]


«Crec que l'Escala té marge per millorar els resultats de la temporada passada» - Empordà\nENTREVISTA Sergi Luis Cruz, Sepu Entrenador del FC l'Escala\n«Crec que l'Escala té marge per millorar els resultats de la temporada passada»\n«Vam deixar el llistó molt alt, amb opcions de tot, però també crec que hem de donar-hi una volta més, millorar i fer un salt de qualitat»\nL'Escala | 03·09·21 | 13:10\nEl tècnic suma la seva quarta temporada al Nou Miramar | SAÏD SBAI\nSergi Luis Curz, Sepu (Palafrugell, 1977), és l'entrenador del Futbol Club l’Escala. L’equip ha començat la pretemporada amb molt bones sensacions, la quarta que dirigeix el tècnic baix-empordanès al Nou Miramar. Després d’un curs marcat per la pandèmia, en què l’equip va arribar a liderar la taula, la pilota torna a rodar al camp anxover amb la màxima il·lusió. En la seva quarta temporada a l’Escala, l’entrenador té clares les prioritats de l’equip i el marge de creixement per a aquest curs.\nTot a punt per començar la quarta temporada al Nou Miramar. Prou que dura la seva relació amb l’Escala.\nLa veritat és que venir aquí era un objectiu ambiciós quan estava entrenant Segona Catalana. L’Escala era un club que sempre aspirava a pujar a Primera i això em va portar aquí. Realment, crec que tot ha sortit bastant rodat, pugem el primer any, ens mantenim després i fem bona temporada, tot i la pandèmia, el curs passat. És un club molt seriós, ens portem bé, em donen tota la confiança del món i això es valora molt. Cinc minuts després d’acabar la lliga, ens vam entendre.\nCanvia la presidència, però les línies mestres del projecte continuen intactes?\nSí, l’antic president continua a la junta directiva i no ha canviat gairebé res. Ens donen el suport i recursos que necessitem, i ens deixen treballar.\nParlem de la primera plantilla. Han intentat donar-li continuïtat?\nL’any passat, tots estàvem retallats en recursos pel tema de la pandèmia. Estem a la costa, depenem dels comerços i la publicitat de les empreses d’aquí i va ser complicat per la caiguda del turisme. Vam confeccionar una plantilla jove, mantenint homes importants d’altres anys, i vam aconseguir-ho. Vam demostrar un nivell molt alt amb aquest grup i, aquest any, hem volgut mantenir-lo. Sempre hi ha moviments, però hem volgut potenciar algunes posicions que ens faltaven. El cent per cent de les nostres primeres opcions ens han dit que sí, estem contents. L’objectiu és mantenir-se a Primera Catalana, però l’any ho dirà.\nLa plantilla és més madura aquesta temporada?\nCrec que té marge per millorar el que vam fer el curs passat. Vam deixar el llistó molt alt, amb opcions a tot, però crec que hem de donar-hi una volta més, millorar aspectes i fer un salt de qualitat.\nPer cert, com va la pretemporada?\nHem fet dos partits després de tres entrenaments, contra el Figueres (1-2) i el Girona B (0-1), amb sensacions molt bones, meves i dels jugadors. Això reforça la idea i la predisposició de tothom.\nTot i la pandèmia, la Primera Catalana no ha deixat de ser la categoria més igualada.\nSí, estàvem en un grup molt potent, com tots, amb els equips gironins. La primera té això, un ritme i una intensitat diferents. Serà bonic tornar a jugar els derbis i sortir de la província cap a Barcelona.\nNingú ha encertat res sobre la pandèmia, els confinaments i tot plegat. Ara, creu que tindrem una lliga normal sense aturades?\nConfiem en això. Frenar et talla la dinàmica competitiva, la condició física, etc. La temporada passada, vam pensar que també era una oportunitat per donar-ho tot, hi havia molta incertesa i podia sonar la flauta en qualsevol sentit. No ens va anar malament, dues jornades com a líders, opcions fins al final, però confiem a competir de forma regular.\nDesprés d’una temporada tan bona, com passa amb els jugadors, alguna trucada deu haver rebut.\nSempre hi ha rumors, la província és petita. Com t’he dit, la junta volia que renovéssim per fer l’equip, i ho vam fer de seguida. Suposo que aquestes trucades ja no es van fer, però és normal. La meva idea era seguir aquí.\nÚltimament sembla complicat que un entrenador arribi a la seva quarta temporada en un club, no?\nPenso que moltes coses han d’anar bé. Tots anem amb la mateixa idea, jugadors, tècnics, junta i gent de l’Escala. Quan això passa, suposo, que és el normal, hi ha aquesta connexió i confiança, sobretot en els moments delicats, que fa que tots anem sumant esforços.\nSempre l’han definit com un tècnic que treu el màxim rendiment dels seus jugadors. Què en pensa?\nA mi m’agraden els jugadors amb caràcter. Si el tens, es pot controlar, si no, no es pot injectar. M’agrada donar molta confiança al jugador i ha de complir, se’ls ha de donar aquesta llibertat. A més, m’agrada ser exigent i directe.\nQuin objectiu es marca per a aquest any?\nSalvar-se, el pressupost ho diu així, l’Escala ha d’estar a Primera Catalana. Pas a pas, el que passi ho dirà la temporada i on siguem les últimes cinc jornades. Jo estaria content millorant el que vam fer l’any passat.


Jordi García: Una de les principals prioritats és l''antiocupació'\nPublicat el 10 abril 2019\nEntrevista al candidat de la Coalició Unitat i Defensa d'Empuriabrava (UDEM) i la Plataforma Cívica de Castelló i Empuriabrava per a les eleccions municipals.\nQuè el motiva a presentar-se a les eleccions municipals?\nDes dels vint anys treballo amb l'administració, empreses privades, societats municipals, multinacionals, i he estat en diverses associacions d'empresaris. Qualsevol veí del nostre poble veu que el seu patrimoni familiar es desvaloritza per inseguretat i mala gestió de serveis. Jo ara estic prejubilat parcialment i vull que fer coses per Empuriabrava i Castelló sigui la meva feina i la gestió l'agraïment per tot el que aquest poble ha donat a la nostra família des de maig de 1995.\nCom defineix el seu perfil polític?\nSempre m'he definit com a tècnic tot i que he treballat en ajuntaments de diferents perfils polítics, amb l'equip de Pasqual Maragall, Narcís Serra, Badalona, Sant Adrià. Però mai he sigut d'un partit ni m'he definit en el color, de fet, el meu avi, afusellat durant la guerra civil, era regidor d'Esquerra Republicana de Catalunya a Badalona. La plataforma és una coalició apolítica, un grup veïnal que continuen la lluita des de fa 25 anys. L'interès prioritari és treballar per Empuriabrava i Castelló d'Empúries.\nPerò per la situació política que viu Catalunya, hi ha moments en què com a ajuntament requereix posicionar-se.\nDoncs serà segons l'elecció de la coalició. Dins el grup hi ha gent independentista i gent que no ho és. La solució demana votar o abstenir-se en una votació. És cert que com que no tenim color polític, no tenim el suport d'un partit, però sí que tenim els contactes necessaris per quan s'hagin de buscar subvencions. Moltes vegades el que et dóna el paraigua d'un partit són els coneixements i contactes.\nQuines són les prioritats de la Coalició UDEM - Plataforma Cívica?\nUna de les principals, i amb la que possiblement ens definirem, és l'"antiocupació". Empuriabrava és una urbanització turística i el control ha de ser prioritari per un tema de seguretat. Què va passar a Alcanar? Uns jihadistes van ocupar un habitatge i van volar pels aires. L'Ajuntament a hores d'ara desconeix quants habitatges hi ha ocupades a Empuriabrava. Nosaltres sí que sabem que n'hi ha unes 78. I ja hem parlat amb l'Audiència i amb el degà de Figueres. És un tema prioritari. Però no podem oblidar altres prioritats. Hi ha una deixadesa en la gestió dels serveis municipals; escomeses obertes amb el risc que comporta, es té constància de fraus de llum i delictes contra la salut pública que amb voluntat tècnica i política es podrien resoldre. En general, a l'Ajuntament hi ha manca de motivació al personal. Gent de baixa indefinidament, tècnics que no se'ls està traient tot el seu potencial, gent que no funciona al seu lloc i s'hauria de reubicar, etc. Es tracta d'aplicar l'empresa privada a l'administració.\nEn l'àmbit comercial, quina és la proposta per la reactivació?\nHi havia dues associacions comercials que han desaparegut. L'Ajuntament no ha sabut mantenir-ho. I és el que s'ha de tornar a arrencar, aconseguir subvencions i potenciar els plans especials, com el de Castelló que no s'ha aplicat, o un per Sant Mori que és urgent.\nQuin tipus de turista s'hauria de buscar?\nL'ideal és el turisme de qualitat i familiar. Potenciar el turisme francès, de la zona de Tolosa, Carcassona, Montpelier, que estan relativament a prop, jubilats que poden viure aquí. També hi ha possibilitats en el turisme esportiu de qualitat. Tenim moltes potencialitats, però no hi ha un gimnàs ni una piscina que puguin donar bons serveis, ni pels esportistes que ara s'han de desplaçar a Figueres o a Roses a entrenar, ni per la gent gran que necessita una rehabilitació o tenir una activitat física per mantenir la salut.\nQui l'acompanyarà a la llista?\nNo hi ha preocupació per les posicions a la llista. Però sí que vull dir que s'incorporen cares noves i possiblement exregidors que s'havien presentat per altres equips i que són brillants, gent molt preparada i gent amb contactes.


Ortodoncia Puigrefagut | El nostre equip - Ortodoncia Puigrefagut\nLa Dra. Puigrefagut és llicenciada en Medicina i Cirurgia per la Universitat de Barcelona i llicenciada en Estomatologia per la mateixa universitat. Posteriorment, va realitzar un Post-Grau en Ortodòncia infantil i adulta, de la que n’és especialista, a càrrec del Dr. José Duran von Arx. Tanmateix ha cursat diferents màsters tals com el Màster en Ortodòncia impartit pels Drs. Roth & Williams, el Màster d’Ortodòncia del Sistema Damon, el Màster d’Ortodòncia Lingual del Sistema Incógnito, el Màster en el Sistema Invisaligne i la conseqüent obtenció de la Certificació Invisaligne. La filosofia sota la qual s’ha format la Dra. Puigrefagut és la de la Rehabilitació Neuroclusal del Dr. Pedro Planas, en la que s’estudien els trastorns funcionals y morfològics del sistema estomatognàtic i l’objectiu del qual és investigar i eliminar les causes que els produeixen i rehabilitar aquestes lesions el mes precoçment possible. Cursos, congressos i les noves tecnologies formen part de la seva trajectòria formativa per exercir la professió amb el rigor i el compromís que requereix.\nAl llarg de la seva carrera, la Dra. Puigrefagut ha exercit diferents càrrecs i professions dins de l’àmbit públic i privat de l’ortodòncia i estomatologia. Va treballar a la càtedra d’Oclusió de la Facultat de Medecina de la Universitat de Barcelona, creat pel Dr. Planas. Seguidament es va desenvolupar com a professional a l’Hospital de Nens de Barcelona i a la clínica Universitària de la Facultat de Odontologia de Barcelona. Anys més tard crearia i desenvoluparia un servei d’Ortodòncia a la Clínica Teknon de Barcelona juntament amb el Dr. Salvador Carreras. Tanmateix, cal sumar-hi el seu rol com a professora adjunta a la Universitat de Barcelona, tant a la Càtedra d’Oclusió com en el Màster d’Ortodòncia, així com el seu rol durant anys dins del Sistema de Salut Públic Nacional. Tot això anava en paral·lel amb la seva activitat privada que exercia al carrer Vico de Barcelona juntament amb el Dr. Jesús Santos i que l’any 2008 va canviar d’ubicació al carrer Modolell per tal d’oferir major servei I poder-ne ampliar l’especialitat. La Dra. Puigrefagut és avui membre de varies Societats Científiques d’àmbit nacional i internacional.\nEl Dr. Mas és llicenciat en Odontologia per la Universitat Internacional de Catalunya. Seguidament va complementar la seva formació amb el Màster en Endodòncia de la mateixa universitat, mentre ho compaginava amb el seu rol de professor col·laborador. El Dr. Mas ha exercit i participat en diferents cursos formatius i congressos per tal de complementar la seva especialitat, sent avui dia membre de varies Societats Científiques d’àmbit nacional i internacional. El Dr. Mas ha exercit en l’àmbit privat de l’odontologia i endodòncia en diferents entitats abans d’incorporar-se a la clínica de la Dra. Puigrefagut.\nTècnic superior en Pròtesis Dental. Ha exercit la seva professió amb Ortodòncia Puigrefagut des de 1992.\nDiana García Escanilla\nAuxiliar d’Infermeria i Auxiliar Dental. Exerceix la seva professió a Ortodòncia Puigrefagut des de fa més de 5 anys.\nTítol d’Administrativa i Secretaria Mèdica. Més de 25 anys d’experiència en el sector i més de 10 com a Responsable Administrativa d’Ortodòncia Puigrefagut.\nPostgrau en Regeneració de Parts Toves i en Fisioteràpia Esportiva.\nPostgrau en Quiromassatge.\nLogopeda graduada per la Universitat Autònoma de Barcelona. Llicenciada en Historia de l’Art per la mateixa universitat. La Marta Albert ha estat reconeguda amb el Primer Nivell Voice Craft a l’Escola Eòlica.\nLa Dra. Puigrefagut és llicenciada en Medicina i Cirurgia per la Universitat de Barcelona…\nEl Dr. Mas és llicenciat en Odontologia per la Universitat Internacional de Catalunya…\nTècnic superior en Pròtesis Dental. Ha exercit la seva professió amb Ortodòncia…\nAuxiliar d’Infermeria i Auxiliar Dental. Exerceix la seva professió a Ortodòncia Puigrefagut…\nTítol d’Administrativa i Secretaria Mèdica. Més de 25 anys d’experiència en el sector…\nDiplomat en Fisioteràpia. Postgrau en Regeneració de Parts Toves i en Fisioteràpia Esportiva…\nLogopeda graduada per la Universitat Autònoma de Barcelona. Llicenciada en Historia de l’Art …


Diu la gent que el nom no fa la cosa, que el que importa és la realitat en si. I és cert. Tan cert com que alguns voluntariosos i abnegats escribes segueixen entossudits en fabricar miratges a mida, reescrivint històries i llegendes, adjudicant noms nous a velles coses. En aquest país ens han venut aventures, viatges insulars i propostes de tota mena. Recordo que no fa pas gaire anys Jordi Pujol ens parlava de Lituània. La via lituana va ser objecte d'admiració per més d'un dels que, actualment, tenen despatx prop del Pati dels Tarongers. Ara bé, cal dir i reconèixer que enguany les mirades s'han dirigit a terres balcàniques. Coses de la moda. En vigílies del 2014 la via kosovar fa gracia a més d'un. Per vies que no ens faltin!\nPerò darrerament hom pot arribar a pensar que als catalans ens agrada embolicar la troca a partir de les paraules, del seu significat, de la semàntica. Tant és així que hem invertit un munt d'hores parlant sobre el que és, i no és, el 'dret a decidir' o el terme autodeterminació.\nDoncs bé, alguns partint del supòsit de què la consulta no veurà la llum i que Artur Mas convocarà eleccions amb la intenció de guanyar, han popularitzat un altre parell de parauletes. Són per interpretar al gust del consumidor: Plebiscit, procés plebiscitari, eleccions plebiscitàries... Mots, hipòtesis i frases mig fetes que comencen a circular amb un nou intent de fer créixer "la cosa" a partir d'un bateig amb aigua beneïda de monòtona repetició.\nVa ser el prestigiós jurista, i politòleg Mauricie Duverger qui, en la seva obra Institucions polítiques i dret constitucional, va establir la definició del terme plebiscit tot contrastant-lo amb referèndum. Deia el doctor Duverger que anomenem plebiscit, per exemple, al vot de confiança a un home. Estem disposats a convertir les eleccions catalanes en això? Estem disposats a un reduccionisme tan programàtic com polític?\nEls plebiscits al llarg de la historia han estat emprats majoritàriament per règims autoritaris i per legitimar annexions o fusions entre estats. Nasser el va emprar per ésser reconegut com a líder d'una República Àrab Unida de nova creació... Les democràcies modernes intenten fugir dels models que obliguen al ciutadà a acceptar o refusar l'adhesió a una sola proposta política davant l'opció de poder triar entre vàries.\nSiguem clars, si a casa nostra el que es pretén és aconseguir una majoria parlamentària per aplicar una Declaració Unilateral d'Independència no perdem el temps inútilment, que CiU i ERC ho proposin ara, avui, que tenen suficient força parlamentària per fer-ho.\nÉs fins aquí on ens volen fer anar amb segons quines paraules?\nAquest país necessita, en primer terme, resoldre els seus problemes d'ordre social i econòmic. Catalunya no pot continuar, dia sí altre també, exposada a les ocurrències del polític de torn. Això genera inseguretats de tota mena que només serveixen per esmolar la llengua de tertulians i fer bullir l'olla d'escribes contractats.


Lluís Subirana: Esperit de Festa 01-05-10\nDesprés de més de cinc anys en antena, el passat 15 d’abril es va rodar al plató de Ventdelplà el darrer capítol d’aquesta popular sèrie televisiva que emet la Televisió de Catalunya i que finalitzarà el proper mes de juliol. El màxim responsable de l’equip de guionistes, Josep Maria Benet i Jornet, ha manifestat que l’audiència quedarà contenta i emocionada amb el capítol final on hi haurà un mort i un naixement, tot això emmarcat en els actes de la festa major de Ventdelplà, una vila que com vostès saben és la ficció del poble de Breda. Caldrà estar atents a aquest darrer capítol i comprovar si és veritat això que diuen els responsables televisius de que aquestes sèries de televisió són un reflex de la realitat, inspirades en la societat actual. Perquè el que sí és una realitat inqüestionable és que a Breda, repeteixo la població real del fictici Ventdelplà, durant els actes de la festa major segur que s’hi fan sardanes. Per tant seria totalment lògic que, com a un reflex de la realitat, en la ficció de Ventdelplà les sardanes hi fessin acte de presència encara que hagi calgut esperar cinc anys i al darrer capítol de la sèrie.\nJa no demano que la Teresa, el Julià, el Monràs, la Berta, el Ramiro, la Marcela, el Jaume, la Isona, el Paco, la Nuri i la Raquel, vestida de Mossa d’Esquadra, facin la seva rotllana i es donin les mans en senyal de germanor, perquè això sí que seria autèntica ficció, encara que és probable que algun d’ells en sàpiga de ballar sardanes. N’hi hauria prou en veure i sentir una cobla i un grup de figurants ballant-ne amb motiu de la festa major del poble. Seria un detall cap a una part de l’audiència que s’ho ben mereix i que finalment veuria compensada la seva fidelitat a la sèrie, encara que s’hagués tingut d’esperar fins al darrer capítol. Jo, sincerament, dubto que això es produeixi però, per si de cas, se m’acut de proposar a tots vostès una pregunta: ¿Creuen que hi haurà sardanes de festa major al darrer capítol de Ventdelplà? Poden enviar el seu missatge: Ventdelplà sardanes SÍ o Ventdelplà sardanes NO al nostre correu esperitdefesta@radiosabadell.fm o al número de telèfon mòbil 667865091. Entre tots els missatges de l’opció que resulti guanyadora sortejarem un lot de llibres i CD’S amb la sardana com a protagonista.\nEls animo a participar-hi.\nPublicat per Bloc de Lluís Subirana a 1:30\nAmic Lluis: Crec que tindrás un bon disgust perque al ultim capitol de Vendelpla NO HI VEUREM SARDANES. Pot ser que hi surti alguna "caseta" de la Feria de Abril perque, que no recordes de la Emisora que ha rodat aquesta serie: dons Catalunya Radio i....que ha fet aquesta Emisora per la sardana?. Crec que sobren comentaris no?\n2 de maig de 2010 a les 5:33